KOMISSION ASETUS (ETY) N:o 1935/83,
annettu 13 päivänä heinäkuuta 1983,
asetuksen (ETY) N:o 1208/81 soveltamista koskevista yksityiskohtaisista säännöistä täysikasvuisten nautojen markkinahintojen toteamiseksi yhteisön täysikasvuisten nautaeläinten ruhojen luokitteluasteikon perusteella annetun asetuksen (ETY) N:o 563/82 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(), sellaisena kuin se on viimeksi muutettuna Kreikan liittymisasiakirjalla,
ottaa huomioon yhteisön täysikasvuisten nautojen ruhojen luokitteluasteikosta 28 päivänä huhtikuuta 1981 annetun neuvoston asetuksen (ETY) N:o 1208/81(), ja erityisesti sen 3 artiklan 1 kohdan,
sekä katsoo, että
komission asetuksen (ETY) N:o 563/82() 2 artiklassa perusteeksi nuorempien kuin kaksivuotiaiden kuohitsemattomien sonnien ruhojen ja muiden kuohitsemattomien sonnien ruhojen erottamiselle toisistaan asetetaan selkänikamien okahaarakkeiden luutumisaste; olisi säädettävä kyseisen perusteen oikeammasta soveltamisesta, ja erityisesti olisi sallittava hieman korkeampi luutumisaste viimeisille etummaisista selkänikamista, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 563/82 2 artikla seuraavasti:
"2 artikla
Asetuksen (ETY) N:o 1208/81 3 artiklan 1 kohdan soveltamiseksi nuorempien kuin kaksivuotiaiden kuohitsemattomien sonnien ruhojen ja muiden kuohitsemattomien sonnien ruhojen ero perustuu selkänikamien okahaarakkeiden luutumisasteelle.
Nuorempien kuin kaksivuotiaiden kuohitsemattomien sonnien ruhojen osalta neljän etummaisen selkänikaman okahaarakkeiden rustomaiset päät saavat osoittaa vasta ensimmäisiä merkkejä luutumisesta ja viidennestä yhdeksänteen selkänikaman okahaarakkeiden rustoiset päät eivät saa osoittaa merkkejä huomattavasta luutumisesta."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä heinäkuuta 1983.